Lielā Jaungada nakts

"Lielā Jaungada nakts" ir 1978. gada Latvijas PSR televīzijas mākslas filma. Filmas režisore ir Ada Neretniece. Filma uzņemta Rīgas Kinostudijā pēc PSRS Centrālās televīzijas pasūtījuma.

Sižets 
Trīs draugi no Rīgas atvaļinājuma laikā dodas uz ziemeļiem. Ekstremālās atpūtas cienītāji ignorē tūrisma aģenta brīdinājumus un patvaļīgi dodas slēpojumā pa tundru. Neparedzēti ātri pasliktinās laika apstākļi. Imants nomaldās no biedriem un gandrīz nosalst. Viņu atrod un palīdz atlabt jaunā veterinārārste Laila no tuvējām briežu ganībām.

Lomās 
 Aivars Siliņš — Imants Kalniņš
 Esmeralda Ermale — Linda
 Žanna Kerimtajeva — Laila
 Varis Vētra — Āris
 Jānis Paukštello — Anšlavs
 Pauls Butkēvičs — ciemiņš ar ģitāru
 Pēteris Liepiņš — iereibušais līdzjutējs

Filmēšanas grupa 
 Režisore: Ada Neretniece
 Scenārija autors: Egons Līvs
 Operators: Jānis Mūrnieks
 Komponists: Romualds Kalsons
 Mākslinieks: Vasīlijs Mass

Interesanti fakti 
 Filmā izmantotas mākslinieces Anitas Kreituses gleznas.

Ārējās saites 

 Kino Muzejs

Video 

1978. gada Latvijas PSR filmas
Rīgas Kinostudijas filmas